છેલ્લે રામલીલા ફિલ્મમાં દેખાયેલા દીપિકા પાદુકોણે હવે ફાઇંડિંગ ફૅનીમાં દેખા દેશે અને ફૅન્સને આ ફિલ્મ અંગે પણ દીપિકા પાસે ઘણી આશાઓ છે. ફાઇંડિંગ ફૅની ફિલ્મમાં દીપિકા પાદુકોણે પહેલી વાર અર્જુન કપૂર સાથે નજરે પડવાના છે, તો બીજી બાજુ આ ફિલ્મમાં દિગ્ગજોની એક મોટી જમાત છે. હા જી, આ ફિલ્મમાં દીપિકા-અર્જુન ઉપરાંત પોતાના જમાનાના સેક્સ બૉમ્બ ડિમ્પલ કાપડિયા, નસીરુદ્દીન શાહ અને પંકજ કપૂર પણ છે.